text: Sagarra | Des de Sants
  "Coriolà" de Shakespeare (orig.1623)
  Posted on 29 Octubre, 2008 by Dav
  Coriolà, de Shakespeare. Traducció de Josep M.de Sagarra. Dins de "Tragèdies Romanes". Barcelona: Ed.Alpha, 1958 (orig.1623), pp. 11-137
  Dins cadascuna de les obres de Shakespeare semblen voltar les passions humanes. Passions que prenen tot sovint el caire de protagonistes i que ben aviat demostren la seva doble cara entre la virtut i el defecte. En aquest cas, Coriolà és la història d'un general romà del s.V aC. Som al bell inici de la República romana que acaba d'expulsar els seus monarques, els Tarquins. En aquest context, generals coratjosos i homes nobles i valents es disputen les màximes prefactures de l'estat. Coriolà és un d'aquests generals, valent fins al punt de la follia, noble fins a l'extrem de no ajupir-se mai, estricte fins al defecte de no saber transigir. Continua llegint →
  Filed under: lectures, llibres | Tagged: Sagarra, Shakespeare |	2 Comments »
  "Vida privada" (orig.1932)
  Posted on 7 Setembre, 2008 by Dav
  Vida Privada, de Josep Maria de Sagarra, 1988 (orig.1932). Barcelona: Ed.Proa, pp.354
  De tant en tant, si recuperéssim els nostres grans autors estic convençut que ens emportaríem una gran sorpresa, alguns una alegria, i descobriríem que la nostra literatura té autors moderns i d'una qualitat extraordinària. Aquest és el cas de Sagarra i d'aquest llibre en particular. Un escàndol de l'època i un treball d'un preciosisme realment singular. El bon vivant i aristòcrata Sagarra, a inicis del període republicà va decidir passar comptes amb la seva classe social i sobretot amb les seves malalties: el conservadorisme, la carrincloneria, la hipocresia, la castellanització i per damunt de tot la mediocritat. D'aquí i de dos mesos d'estiu a l'Ateneu surt el llibre en qüestió. Continua llegint →
  Filed under: lectures, llibres | Tagged: Sagarra, Vida Privada |	2 Comments »
  Un matí al mercat de St.Antoni
  Posted on 31 Agost, 2008 by Dav
  Per passejar un diumenge al matí pel mercat de St.Antoni cal que tinguis molt clar el que vas a comprar sinó vas venut. Les temptacions son importants, l'espai per llibres a casa limitat, els diners són els que són i temps per llegir-los, malauradament, no en sobra. Els meus objectius del dia eren els següents: comprar alguna traducció de Segarra sobre les obres de Shakespeare (sembla que el nostre gran escriptor les va fer totes menys la que jo ja he llegit i una altra); Les veus del Pamano, d'en Cabré, i recol·lectar alguna informació sobre La Història de la II República, de Pla (quatre llibres que el passat divendres vaig estar a punt de comprar per 450€, preu de rara avis, en una llibreria de vell). Continua llegint →